**Nyelvvizsga-tájékoztató és vizsgaidőpontok a 2016/2017-es tanévre**

Az államvizsgára való jelentkezés feltétele egy nyelvvizsga. Három lehetőséget kínálunk:

I. LinguaSap nyelvvizsga – angol/német - 2 évig érvényes, pótvizsga 60 RON

II. ECL nyelvvizsga – angol/német - korlátlan ideig érvényes, 100 Euro

III. akkreditált, külföldön elismert vizsga elismertetése, 2 évig érvényes, ingyenes

Mindkét nyelvvizsga díját az egyes egyetemi helyszínek pénztáránál lehet befizetni. A vizsgára való bejelentkezés vizsgaalkalomnak minősül. Hiányzás esetén a következő vizsgát fizetnie kell a hallgatónak.

A vizsgán való megjelenéshez szükséges okiratok:

* személyi igazolvány/útlevél,
* diákigazolvány,
* a vizsgadíj befizetését igazoló számla.

**I. LinguaSap**

Vizsgaidőpontok

|  |  |
| --- | --- |
| I. vizsga  2016. december 09. – péntek 14 óra  Bejelentkezési határidő:  2016. december 07. – szerda 14 óra  Tanulmányi titkárság  Vizsgáztató tanárok:  Baricz Ágnes – Szabó Lilla  II. vizsga  2017. február 17. – péntek 14 óra  Bejelentkezési határidő:  2017. február 15. – szerda 14 óra  Vizsgáztató tanárok:  Baricz Ágnes – Fábián Éva |  |
|  |
| Szóbeli (6 pont):   * Bemutatkozás és tematikus beszélgetés (3 pont) * Képleírás (3 pont) | Írásbeli (24 pont):   * Hallott szövegértés (6 pont) * Olvasott szövegértés (6 pont) * Nyelvtani és nyelvhelyességi gyakorlat (6 pont) * Fogalmazás (6 pont) |
|  |  |
| B1 – küszöbszint (min. 15 pont)  B2 – középszint (min. 20 pont) | C1 – haladó (min. 25 pont)  C2 – mesterfok (30 pont) |

Az eredményeken nem kerekítünk, egy 15, 5-ös eredmény pl. a B1-es szintnek felel meg.

Az államvizsgára való jelentkezéshez B1-es szintet kell elérni, a B2-es és a felsőbb szintek a mesteri fokozatra való jelentkezéshez szükségesek.

Az írásbeli másfél órát tart, a szótár használata mindkét nyelv esetén megengedett a *Writing, Schreiben* részeknél. A szótárt a vizsgázó hozza

**II. ECL**

- a vizsgán készségenként összesen 100 pont szerezhető, amely akkor érvényes, ha a vizsgázó készségenként megszerzi az elérhető pontszám 40%-át (10 pont), és a vizsga mind írásbeli, mind szóbeli szakaszában legalább 60%-os teljesítményt nyújt (min. 30 pont)

- a szóbeli vizsga kéttagú bizottság előtt zajlik: irányított beszélgetés és önálló beszéd egy képről, egy témáról; a másik három készség tesztelése írásban, hangfelvétel, illetve feladatlapok alapján történik; az írásbeli vizsga szövegszerkesztés részén a szótár használata megengedett. A szótárt a vizsgázó hozza

- további információkért látogasson a *www.ecl.org.ro* honlapra

**III. Elismertetés**

A kérelmező a vizsga napján benyújtja nyelvvizsga-bizonyítványát eredetiben és másolatban, valamint felmutatja személyi igazolványát.